497.11 ORDNI DWAR IT-TWAQQIF TAL-AĠENZIJA TAL-GĦAJNUNA LEGALI L-AVVIŻ LEGALI 414 tal-2014, kif emendat bl-Avviż Legali 34 tal-2016. L-AVVIŻ LEGALI 414 tal-2014, kif emendat bl-Avviż Legali 34 tal-2016. 1. It-titolu ta’ dan l-Ordni hu l-Ordni dwar it-Twaqqif tal-Aġenzija tal-Għajnuna Legali. Tifsir. Emendat: A.L.34 tal-2016. 2. F’dan l-Ordni, kemm-il darba r-rabta tal-kliem ma teħtieġx xort’oħra- "Aġenzija " tfisser l-Aġenzija tal-Għajnuna Legali stabbilita b’dan l-Ordni; " Att " tfisser l-Att dwar l-Amministrazzjoni Pubblika; Kap. 497. Kap. 497. " Ftehim tal-Aġenzija " tfisser il-Ftehim kif previst fl-artikolu 7; " Ministru " tfisser il-Ministru responsabbli għall-ġustizzja; " Segretarju Permanenti " tfisser is-Segretarju Permanenti fil-Ministeru responsabbli għall-ġustizzja. 3. Għandu jkun hemm Aġenzija, li tkun magħrufa bħala l-Aġenzija tal-Għajnuna Legali jew bħala "Għajnuna Legali Malta". 4. Funżjonijiet u dmirijiet. Emendat: A.L.34 tal-2016. Kap. 12. (1) L-Aġenzija jkollha l-funzjonijiet u dmirijiet li ġejjin: (a) li tipprovdi appoġġ amministrattiv fir-rigward tal-ħidma tal-panels nominati mill-Ministru skont l-artikolu 89(1) tal-Kodiċi ta’ Organizzazzjoni u Proċedura Ċivili u fir-rigward tal-proċedura u provvedimenti oħra li jinsabu fl-artikoli 89(2), 91, 92, 93, 94, 95 u 96 tal-imsemmi Kodiċi u fir-rigward tal-proċeduri jew provvedimenti dwar l-għajnuna legali, l-avukati għal għajnuna legali u kuratutikif, minn żmien għal żmien, jista’ jiġi previst f’xi liġi; (b) Kap.9. Kap. 9. li tipprovdi appoġġ amministrattiv fir-rigward ta’ kull ħaġa li għandha x’taqsam man-nomina ta’ avukati għal għajnuna legali fil-qrati ta’ ġurisdizzjoni kriminali taħt il-Kodiċi Kriminali jew kull liġi oħra; (ċ) li tipprovdi appoġġ amministrattiv fir-rigward ta’ kull ħaġa li għandha x’taqsam man-nomina ta’ avukati għal għajnuna legali fi proċeduri dwar l-adozzjoni jew il-kustodja jew proċeduri li għandhom x’jaqsmu ma’ minuri f’xi qorti oħra; (d) Kap. 12. Kap. 12. li tipprovdi appoġġ amministrattiv fir-rigward ta’ talbiet għall-benefiċċju sabiex wieħed iħarrek jew jiddefendi ruħu bil-benefiċċju ta’ għajnuna legali skont it-Titolu X tat-Tielet Ktieb tat-Taqsima III tal-Kodiċi ta’ Organizzazzjoni u Proċedura Ċivili jew skont kull liġi oħra li tista’, minn żmien għal żmien, tirregola dawn il-materji; (e) Kap. 12. Kap. 12. li tipprovdi appoġġ amministrattiv fir-rigward ta’ talbiet għall-benefiċċju sabiex wieħed iħarrek jew jiddefendi ruħu bil-benefiċċju ta’ għajnuna legali f’tilwim transkonfini kif imfisser fit-Titolu XA tat-Tielet Ktieb tat-Taqsima III tal-Kodiċi ta’ Organizzazzjoni u Proċedura Ċivili jew skont kull liġi oħra li tista’, minn żmien għal żmien, tirregola dawn il-materji; (f) li twettaq studji u taħt ar gruppi jew kumitati ta’ ħidma sabiex is-sistema tal-għajnuna legali tiġi mtejba u riformata kif ikun meħtieġ minn żmien għal żmien; (g) litorganizza dak it-taħriġ jew diskussjonijiet fuq materji li jirrigwardaw l-għajnuna legali kif jista’ jiġi deċiż minn żmien għal żmien; (h) li twettaq monitoraġġ kontinwu fuq kif qed titħaddem is-sistema tal-għajnuna legali; (i) b’mod ġenerali biex taġixxi bħala aġenzija għall-għoti u r-riforma tal-għajnuna legali jew forom oħra ta’ assistenza legali kif jista’ jkun previst f’xi liġi, regolament jew kif jista’ jiġi ordnat b’xi provvediment amministratt ivs anzjonat bil-miktub mill-Ministru. (2) Il-funzjonijiet u d-dmirijiet tal-Aġenzija għandhom jitwettqu b’mod koordinat mal-Avukat għal Għajnuna Legali u, fil-każ ta’ għajnuna legali li għandha x’taqsam ma’ tilwim transkonfini, mal-persuna jew awtorità li tista’, minn żmien għal żmien, tkun l-awtorità kompetenti għal dawn l-għanijiet. 5. Il-Ministru responsabbli għall-ġustizzja għandu jkun il-Ministru responsabbli għall-Aġenzija. 6. L-Aġenzija hi soġġetta għall-Att. L-Aġenzija tkun soġġetta għad-dispożizzjonijiet tat-Titolu 2 tat-Taqsima III tal-Att u tkun regolata b’dawk id-dispożizzjonijiet. 7. Arranġamenti finanzjarji. Kap. 174. L-Aġenzija għandha tkun regolata mid-dispożizzjonijiet tal-Att dwar l-Amministrazzjoni Finanzjarja u l-Verifika kemm-il darba ma jkunx awtorizzat mod ieħor fil-Ftehim tal-Aġenzija. 8. L-operat tal-Aġenzija għandu jitwettaq skont Ftehim tal-Aġenzija li għandu jiġi miftiehem bejn is-Segretarju Permanenti u l-Aġenzija. 9. Kap tal-Aġenzija. Emendat: A.L.34 tal-2016. L-Aġenzija għandha tkun immexxija mill-Avukat għal Għajnuna Legali li għandu jwettaq il-funzjonijiet u d-dmirijiet kollha tal-Uffiċjal Eżekuttiv Ewlieni tal-Aġenzija kif stipulat fl-Att.